“Сату кимеде. Халык экономияли” - Мамадыш районындагы өчпочмак-кыстыбыйлы тукталыш бүген ничек яшәп ята

	“Яшел тукталыш”, “Пирожковый рай”, “Татарча макдоналдс”, “Пятачок” – нинди генә атамасы юк бу урынның. Мамадыш районында Казан – Чаллы юлының уртасында урнашкан бу җир турында язмаган матбугат чарасы калмагандыр. Бүген әлеге “сәүдә ноктасы” ничек яшәп ята? “Матбугат.ру” хәбәрчесе туктап чәй эчте.	 Сату киштәләре юлның ике ягыннан тезелеп киткән. Ассортимент бер үк: мантый, өчпочмак, кыстыбый, “муравейник” һ.б. Бөтен якын-тирәгә ысланган балык исе таралган. Файдалы киңәш: әгәр чәй аласыз икән, аны ысланган балыклардан ераграк басып эчегез, юкса киемегезгә төтен исе сеңәчәк.  Машинаның ишеген ачуга 4-5 апа кычкыра башлый: “Әй, матур малай, монда кил!”, “Әй, чибәр кыз, кил чәй салам!” Теге яки бу апага барып, башка апалар алдында үзеңне уңайсыз хис итәсең. (Мондый уңайсызлык тагын Казандагы “Тюбетейка” бинасы янында чәчәк алганда була).  
	---	
Матбугат.ру

	№ --- | 20.03.2018	


